
 Z A P I S N I K
26. sjednice Vijeća Mjesnog odbora Poljanice,
održane 12. srpnja 2023.
u objektu mjesne samouprave Poljanice, Dubrava 203,
[bookmark: _GoBack]s početkom u 18,00 sati

NAZOČNI ČLANOVI VIJEĆA:  Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 26. sjednicu Vijeća Mjesnog odbora.
	Vijeće jednoglasno prihvaća tekst zapisnika 25. sjednice Vijeća, održane dana 22. svibnja 2023.
Predsjednica predlaže dopunu dnevnog reda i to:
1. Godišnji izvještaj o izvršenju Financijskog plana Mjesnog odbora poljanice za 2022. godinu- donošenje
Na prijedlog predsjednice, Vijeće jednoglasno prihvaća dopunu i utvrđuje:

D N E V N I   R E D
1. Godišnji izvještaj o izvršenju Financijskog plana Mjesnog odbora Poljanice za 2022. godinu – donošenje;
[bookmark: _Hlk140061402]2. Obnova horizontalne signalizacije na području Mjesnog odbora Poljanice – donošenje zaključka;
3. Sadnja zamjenskog stabla – donošenje zaključka;
4. Pitanja, prijedlozi i obavijesti.


AD 1. Godišnji izvještaj o izvršenju Financijskog plana Mjesnog odbora Poljanice za 2022. godinu
Predsjednica pojašnjava prijedlog .Vijećnici su raspravili prijedlog Godišnjeg izvještaja o izvršenju Financijskog plana Mjesnog odbora Poljanice za 2022. godinu.
[bookmark: _Hlk98923961]Vijeće jednoglasno donosi

ZAKLJUČAK

Prihvaća se godišnji izvještaj o izvršenju Financijskog plana Mjesnog odbora Poljanice za 2022.  

Izvještaj se nalazi u prilogu zapisnika, te je sastavni dio istog.




AD 2. Obnova horizontalne signalizacije na području Mjesnog odbora Poljanice

Terenskim izvidom područja i prometnica na području Mjesnog odbora Poljanice, utvrđeno je da je potrebno obnoviti horizontalnu signalizaciju radi sigurnosti svih sudionika u prometu.
[bookmark: _Hlk135478840]Vijeće Mjesnog odbora Poljanice  jednoglasno donosi 

ZAKLJUČAK

Predlaže se žurna obnova horizontalne signalizacije na kolniku  na sljedećim lokacijama:

1. Raskrižje ulica  Treće Poljanice i Druge Poljanice (kod DV Sunce) svi smjerovi
1. Ulica Treće Poljanice smjer od Božjakovinske ulice do ulice Prve Poljanice – oznake ŠKOLA (H6-5  i H 65- 1)
1. Na mjestu postojećeg pješačkog prijelaza na križanju ulica Treće Poljanice i Božjakovinska ulica – iscrtavanje crvene plohe (bez uzdignuća) radi nužnog usporavanja brzine kretanja vozila – djeca na tom dijelu prelaze ulicu prema školi
1. Raskrižje ulice Klin i Koledinečke – svi smjerovi
1. Ulice Novoselski odvojci – Prvi, Drugi, Treći, Četvrti, Peti, Šesti, Sedmi i Deveti – izlaz prema ulici Klin

AD 3. Sadnja zamjenskog stabla

Terenskim izvidom utvrđeno je da se na lokaciji ugao raskrižja (sjeverna strana) ulica Treće Poljanice, Božjakovinska i Dinjevački put osušilo prije posađeno stablo.
Vijeće jednoglasno donosi 

ZAKLJUČAK

Predlaže se ponovna sadnja stabla u praznoj kazeti na križanju (sjeverna strana) ulica Treće Poljanice, Božjakovinska i Dinjevački put.

AD. 4. Pitanja, prijedlozi i obavijesti 

Predsjednica informira vijećnike o najavi početka radova na uređenju ulice LAZ II (24.07.2023.) i uređenju kanalizacijske mreže u ulici Novoselska od k.br. 10 do k.br 22 (iza 20. srpnja najavljen početak radova). 

Dovršeno u 19,00 sati

KLASA:024-08/23-003/1385
URBROJ: 251-13-11-5/009-23-2
U Zagrebu, 12. srpnja 2023.

Zapisnik sastavila: 					                     Predsjednica
Jadranka Milivojević		                                     Vijeća Mjesnog odbora Poljanice 
								                   
      Vesna Kotarac	            
